cyanic-selkie/wikianc huggingface dataset:
Honkonq–İsrail münasibətləri
Tarixi
1958-ci ildə iş adamı Viktor Zirinsky Honkonqda İsrailin fəxri konsulu təyin edildi və 1985-ci ildə Honkonq və Makao üçün baş konsul təyin edildikdə İsrail rəsmi diplomatik bir nümayəndə göndərilənə qədər bu vəzifədə çalışdı. Honkonqun texnoloji startaplara marağı iki ölkə arasında əlaqələrin artmasına səbəb oldu. Honkonq Xüsusi İnzibati Bölgəsindəki bir hökumət idarəsi olan InvestHK, İsrail iş adamlarına şəhərdəki işlərində kömək edəcəyini söylədi. İsrail startapları 500.000 ABŞ dolları həcmində investisiya, Honkonq səfəri, Asiya müəssisələrinin icraçı direktorları ilə təlimlər və bölgədəki böyük texniki tədbirləri ziyarət etmək təklif edən xüsusi inkişaf proqramına qəbul edildi. 2015-ci ildə İsrail Honkonq ilə texnologiya və tədqiqat sahələrində əməkdaşlığı artırmaq üçün bir saziş imzalanır. Yeni proqram sənaye sektorunda tədqiqat layihələrini inkişaf etdirmək üçün qurulur. Honkonqda sahibkarlar İnnovasiya və Texnologiya Fondu (ITF) tərəfindən idarə olunan ESS (Enterprise Support Scheme) proqramı vasitəsilə maliyyələşmə əldə etdilər. İsraildə maliyyələşdirmə İsrail İqtisadiyyat və Sənaye Nazirliyinin baş aliminin ofisi tərəfindən təmin edilir. Proqramı İsrailin Baş Elmşünaslar Bürosu, eləcə də İsrail Sənaye Araşdırma və İnkişaf Mərkəzi (MATIMOP) idarə edir.
2013-cü ildə Honkonq milyarderi Lee Kaşin İsrail Texionuna 130 milyon dollar bağışladı.
İsrail parlamentinin spikeri Yuli Edelşteyn ölkələr arasında əlaqələri gücləndirmək üçün 2016-cı ildə Honkonqa səfər etdi. O, ölkələr arasındakı dostluq münasibətlərini məmnuniyyətlə qarşıladı.
2017-ci ildə Honkong polis məmurları və tərəfdarlarının görüşündə polis işçilərinin Ken Tzanqıni döyməsi, yəhudilərin İkinci Dünya Müharibəsi əsnasında təqib olunması ilə müqayisə etdi. Bununla belə bi iki hadisəni müqayisə etmək düzgün sayılmaz. Buna cavab olaraq İsrail konsulluğu 23 fevral 2017-ci ildə bu açıqlamaya təəssüfləndiyini bəyan etdi. Honkong polisinin nümayəndəsi, spikerin şərhinin bütün təşkilatın fikirlərini əks etdirmədiyini söylədi. 2018-ci ilin sentyabr ayında Honkonqun Maliyyə Naziri Ceyms Lao, maliyyə katibi Pol Çan və Honkonqun maliyyə sektoru nümayəndələrindən ibarət böyük bir heyət İsrailə səfər etdi. İsrailin maliyyə naziri Moşe Kaxlon ilə görüşdülər. Görüşdə maliyyə texnologiyaları sahəsində əməkdaşlıq, habelə ikiqat vergitutmanın ləğvinə dair müqavilənin təşviqi barədə razılığa gəlindi.
Turizm
2016-cı ilin noyabr ayında İsrailə səfər edən Honkonq işgüzar əlaqələr və iqtisadi inkişaf katibinin sözlərinə görə, israillilər bölgənin Yaxın Şərqdəki ən böyük turizm bazarlarından biridir. 2015-ci ildə təxminən 64.000 israilli Honkonqu ziyarət etmişdir. Honkonq milli aviaşirkəti olan Cathay Pacific, 2017-ci ilin mart ayında Honkonq - Təl-Əviv arasında birbaşa uçuşlar açacağını açıqlamışdır. 26 mart 2017-ci il tarixində İsrailə 280 honkonqlu turisti gətirən Cathay Pacific hava yollarına məxsus təyyarə Təl-Əvivə enmişdir.
Beynəlxalq Hüquq İnstitutu
Beynəlxalq Hüquq İnstitutu (IML) — dünyada beynəlxalq hüququn prinsiplərini müəyyənləşdirən, kodlaşdırmasını yaradan və beynəlxalq problemlərin həlli yollarını təklif edən ilk təşkilatlardan biridir. 1904-cü il üçün Nobel sülh mükafatı laureatı olmuşdur.
Tarixi
Beynəlxalq Hüquq İnstitutunun yaradılmasına təşəbbüs Belçika hüquqşünası və Revue de Droit International et de Législation Comparée (International Law and Comparative Law Journal) jurnalının redaktoru Qustav Rolen-Jakmen tərəfindən edilmişdir. Fransa-Prussiya müharibəsindən sonrakı dövrdə (1870-1871) beynəlxalq hüququn inkişafına yönəlmiş kollektiv elmi fəaliyyətlərin təşkili yollarını axtaran bir neçə başqa vəkil ilə yazışmalara başladı. Rolen-Jakmen, İnstitutun yaradılması ilə bağlı təklifləri olan qeyd hazırladı və 10 mart 1873-cü ildə onu Avropa və Amerikanın müxtəlif ölkələrində beynəlxalq hüquq sahəsində iyirmi iki ən məşhur mütəxəssisə göndərdi.
8 sentyabr 1873-cü ildə, Gent bələdiyyə binasının binasında, Rolen-Jakmendən əlavə 10 tanınmış vəkilin iştirak etdiyi İnstitutun təsis konfransı açıldı. Konfransda Tobias Asser (Hollandiya), Vladimir Bezobrazov (Rusiya), İohan Kaspar Blunçhli (Almaniya), Karlos Kalvo (Argentina), David Dadli Fild (ABŞ), Emil de Lavile (Belçika), Ceyms Lorimer (Böyük Britaniya), Paskuale Stanislao Mançini (İtaliya), Qustav Muane (İsveçrə) və Auqusto Pirantoni (İtaliya) iştirak edirdilər. İnstitutun yaradılması qərarı 11 sentyabr 1873-cü il tarixli konfransda verildi; ilk iclas isə 1874-cü ildə Cenevrədə keçirildi.
İnstitutun müstəqilliyini təmin etmək üçün yalnız üzvlərinin töhfələri və ayrı-ayrı şəxslərin ianələri hesabına mövcud olmasına qərar verildi.
Paskuale Mançini İnstitutun ilk prezidenti, İohan Kaspar Blunçhli və F.E. de Pare vitse-prezidentlər seçildi. Qustav Rolen-Jakmen baş katib oldu. Baş katibin iqamətgahı eyni zamanda İnstitutun rəsmi yeri sayılırdı.
İnstitutun mövcudluğunun ilk illərindəki iclasları ümumiyyətlə ildə bir dəfə və ya iki ildə bir dəfə keçirilirdi. Xartiyaya əsasən, hər iclasda yeni prezident seçilirdi.
Beynəlxalq Hüquq İnstitutu; ortaq prinsiplərin inkişafı, kodlaşdırmada əməkdaşlıq, sülhün qorunması və müharibə qanunlarına və adətlərinə riayət edilməsi; mübahisəli və ya şübhəli işlərdə məhkəmə məsləhəti vermək və beynəlxalq münasibətləri tənzimləməli olan ədalət və insanpərvərlik prinsiplərinin müvəffəq olması üçün nəşrlər, xalq təhsili və digər vasitələrlə kömək etmək məqsədini daşıyan beynəlxalq hüququn mütərəqqi inkişafını təşviq etmək olan qeyri-rəsmi elmi özəl dərnəkdir
İştirakçıları
İnstitut dünya ölkələrinin kifayət qədər balanslı sayda nümayəndəsini bir araya gətirir. Elmi nailiyyətlərini nümayiş etdirmiş və siyasi təzyiqlərdən azad olma ehtimalı olan şəxs instituta qoşula bilər. İnstitutun əsasnamə və qaydaları iştirakçıların üç kateqoriyasını müəyyən edir: üzvlər, tərəfdaşlar və fəxri üzvlər.
Tərəfdaşlar - (maksimum 72) - “nəzəriyyə və təcrübə sahəsində beynəlxalq hüquq xidmətləri göstərən” və İnstitut tərəfindən təqdim olunmuş namizədlərdən ibarətdir.
Üzvlər - (maksimum 60) - heyət arasından seçilir.
Fəxri Üzvlər - nizamnamə ilə məhdudlaşmır, lakin ciddi şəkildə seçilir - üzvlər, tərəfdaşlar və ya beynəlxalq hüquq sahəsində özünü təsdiqləyən hər hansı şəxslər arasından seçilir.
Bütün iştirakçıların İnstitutun elmi və problemyönümlü fəaliyyətlərində payı vardır. Üzvlər, maliyyə, qanun və qaydalarla əlaqədar qərarlar, üzvlərin və fəxri üzvlərin seçimi və ya Vəqfin Büro və Köməkçi Şuralarına üzv seçilməsi kimi inzibati məsələləri təkbaşına həll edirlər.
Təşkilat
İnstitutun qanunverici orqanı hər iclasda üzvlərin və fəxri üzvlərin toplantısından ibarətdir. İcraedici Şöbə: İnstitut bürosu, İnstitut prezidenti, 3 vitse-prezident, baş katib və xəzinədən ibarət xidmətləri icra edir.
Maliyyəsi
İnstitut uzun illərdir ki, İnstitut üzvlərinin töhfələri ilə maliyyələşdirilir. Əsrin əvvəllərindən bəri tədricən hədiyyələrdən, mükafatlardan və vəsiyyətlərdən, xüsusən də 1904-cü il Nobel sülh mükafatından, Beynəlxalq Sülh üçün Karneqi Vəqfinin fondlarından və qrantlarından fond yaratdı. Xeyriyyə fondunu idarə etmək üçün, qərargahı Lozannada olan İsveçrə qanunlarına görə 1947-ci ildə köməkçi fond yaradıldı.
Xəzinədar tərəfindən idarə olunan Fondan alınan vəsait, üzvlərin və köməkçi üzvlərin xərclərini ödəmək üçün istifadə edilir, iclasların işində yaranan səyahət xərclərini, iclasların təşkili və İllik kitabının nəşri üçün lazım olan xərclərə istifadə olunur.
Fəaliyyəti
İnstitut öz fəaliyyətində mövcud beynəlxalq hüquq normalarının obyektiv öyrənilməsinə və beynəlxalq hüququn ədalət və insanpərvərlik prinsiplərinə uyğun şəkildə inkişafına diqqət yetirir. Qurum özəl təşkilat olduğundan, mövcud beynəlxalq mübahisələrə birbaşa müdaxilə etmək səlahiyyəti yoxdur. Bu səbəbdən İnstitut beynəlxalq mübahisələrin həllində iştirak edə bilməz və hökumətləri konkret hallarda verdikləri qərarlara görə mühakimə edə bilməz. Bu qaydanın yeganə istisnası, 1877-ci ildə Rusiya ilə Türkiyə arasında müharibə zamanı beynəlxalq hüququn tətbiq edilməsinə dair qərarın qəbul edilməsi idi.
İnstitutun qərarları rəsmi səlahiyyətə sahib olmasa da, fəaliyyətlərinə, ümumiyyətlə beynəlxalq konfranslara və ictimai rəyə təsir göstərir. Məsələn, 1880-ci illərin bəzi beynəlxalq müqavilələrində İnstitutun, sualtı tunellə Süveyş kanalı məsələsinə dair tövsiyələrini təcəssüm etdirmiş, beynəlxalq arbitraj prosesi bəzi təkliflərini nəzərə almış, 1899 və 1907-ci illərdəki Haaqa Konvensiyalarında müharibə qanunları və adətləri, xüsusən də torpaq müharibəsinin kodlaşdırılması ilə bağlı 1880-ci il tarixli Oksfordda hazırladığı tədqiqatlardan istifadə edildi. Millətlər İttifaqı və Birləşmiş Millətlər Təşkilatı da İnstitutu dinlədi.
Takahaşi Yoşitoki
– Edo dövründə yaşamış Yaponiya astronomu və təqvim islahatçısı. Onun tərəfindən tərtib olunmuş Kansey təqvimi 1798-ci ildə istifadə olunmağa başlanmışdır. Kartoqraf İno Tadatakanın müəllimi olmuşdur.
İlk illəri və karyerası
Takahaşi Yoşitoki 1764-cü ildə Yaponiyanın Osaka şəhərində doğulmuşdur. Atası Takahaşi Tokuciro aşağı rütbəli məmur idi. O, gənc yaşlarından etibarən riyaziyyata maraq göstərmişdir. 1779-cu ildə atasının peşəsini götürmüş, boş vaxtlarını intellektual fəaliyyətə həsr etməyə qərar vermişdir. 1787-ci ildə təqvim alimi Asada Qoryudan dərslər almağa başlamışdır. O, Asadanın digər tələbəsi olan Hazama Şiqetomi ilə yaxın əlaqələr qurmuşdur.
Takahaşi Asadanın dəstəyi ilə daha dəqiq Ay təqvimi hazırlamaq üçün riyaziyyat və müşahidə texnikalarını öyrənməyə davam etmişdir. Asadanın məktəbində İqnats Köqler tərəfindən redaktə olunmuş "Təqvim elmi və astronomiya kompendiumuna sikvel" əsərini oxuyaraq Kepler qanunları və Covanni Kassininin Günəş ilə Ayın hərəkətləri haqqında olan işləri ilə tanış olmuşdur.
Elmi töhfələri
thumb|[[Qenku məbədində yerləşən qəbri.|180px]] Asada məktəbinin reputasiyasının güclənməsi və elmdə əldə olunan irəliləyişlərlə əlaqədar olaraq Tokuqava şoqunluğu Horyaku təqviminin köhnəldiyi və təqvim islahatının vacib olduğu qənaətinə gəlmişdir. Təqvim islahatı layihəsinə Asada dəvət olunsa da, xəstə olduğu üçün Takahaşi və Hazamanı məsləhət görmüşdür. Onlar Edo şəhərinə getmiş və Takahaşi 1795-ci ildə Astronomiya bürosuna qəbul edilmişdir. Təqvim islahatı üçün planlar 1797-ci ildə tamamlanmış və Kansey təqvimi adlı yeni təqvim 1798-ci ildə rəsmi olaraq istifadə olunmağa başlamışdır.
Takahaşi hesab edirdi ki, Ay təqviminin dəqiq olması üçün coğrafi uzunluqların və enliklərin də dəqiq hesablanması lazımdır. O, tələbəsi İno Tadatakanın köməyi ilə milli ölçmə işi başlatmışdır. Gördükləri iş nəticəsində Yaponiya ilə bağlı böyük xəritə kolleksiyası yaranmışdır. O, İnonun coğrafi uzunluqlar və enliklər haqqındakı işlərinə böyük təsir göstərmişdir.
Takahaşi Qərbdən bir çox ideya götürmüş, trepidasiya üçün episiklik nəzəriyyə üzərində işləmişdir. O, Jerom Lalandın "Astronomiya haqqında traktat" əsərinin holland versiyasını tərcümə etməyə başlamış və "Laland astronomiyasının təhlili" adlı əsər tərtib etmişdir. Lakin əsərin tərcüməsini tamamlaya bilməmişdir. Həyatının sonlarına doğru planetlərin hərəkətini hesablamaq üçün dəqiq metodlar hazırlamağa çalışmışdır.
Ailəsi
Takahaşinin iki oğlu da astronom olmuşdur. O, öləndə böyük oğlu Takahaşi Kaqeyasu atasının Astronomiya bürosundakı yerini tutmuşdur. İkinci oğlu Takahaşi Kaqesuke isə Şibukava ailəsi tərəfindən qəbul edilmişdir.
Takahaşi Kaqesuke atasının yarımçıq işini götürərək Jerom Lalandın əsərinin tərcüməsini başa çatdırmışdır.
Nokaut
right|200px|thumb|Boksçunun başına ağır zərbə endirilməsi adətən nokaut ilə nəticələnir. Burada [[Məhəmməd Əli oxşar bir zərbəni 6 avqust 1966-cı ildə Brayan Londona endirir və rəqibini nokaut ilə məğlub edərək öz ağır çəki çempionluğunu qoruyur.]]
Nokaut (knock – vurmaq, out – kənar, bayır) — aldığı zərbə nəticəsində boksçunun başının gicəllənməsi, yaxud huşunu itirməsi, hakim 8-dək sayınca özünə gəlib, döyüşü davam etdirə bilməməsi. Döyüşçü nokautla uduzan boksçu ilə azı 3 ay müddətinə yarışlarda iştirak etmək qadağan olunur.
Nokdaun
Nokdaun (mənası – sarsıdıcı zərbə) — aldığı zərbə nəticəsində boksçunun başının gicəllənməsi. Nokautdan fərqli olaraq nokdaun vəziyyətinə düşmüş boksçu hakim 8 sayınca özünə gəlib yarışı davam etdirmək iqtidaraında olur.
NGC 3250E
NGC 3250E, Yeni Baş Kataloqda qeydə alınmış qalaktikadır. Göy üzündə Nasos bürcü istiqamətində yerləşir. SBc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Afrikaansca Vikipediya
Afrikaansca Vikipediya — Vikipediyanın Afrikaans dilindəki versiyası. Layihəyə 16 noyabr 2001 tarixində başlanıldı və beləliklə yaradılan 11-ci Vikipediya oldu. 2016-cı ilin dekabrında məqalələrin sayına görə 84-cü ən böyük Vikipediya idi. Cənubi Afrika və Namibiyadan başqa, afrikaansca Vikipediya Avropa, Şimali Amerika və Okeaniyadakı istifadəçilər tərəfindən istifadə edilir.
Ziyarətlər və redaktələr
Afrikaansca Vikipediya bütün Vikipediya axtarışlarının 0,008%-ni təşkil edir. 1 iyul 2009-cu il və 30 sentyabr 2013-cü il tarixləri arasında afrikaansca Vikipediyanı ən çox ziyarət edənlər bu ölkələrdir: CAR (64.0%) ABŞ (5.5%) Almaniya (4.1%) (26.4%)
Afrikaansca Vikipediya, Cənubi Afrikadakı bütün axtarışların İngiliscə Vikipediyanın 92,7%-dən sonra 2,2%-ni təşkil edir. Namibiyada ingiliscə (85,3%), almanca (5,7%) və portuqalca (1,5%) Vikipediyalardan sonra afrikaans Vikipediyası 1,2% istifadə olunur.
Bütün almanların redaktələrinin 0,1%-i, bütün belçikalıların redaktələrin 0,3%-i və cənubi afrikalıların redaktələrinin 24,4%-i afrikaansca Vikipediyada baş tutur. Hollandiya və Belçikanın afrikaansca Vikipediyaya daxil olması çox güman ki, afrikaansca və niderlandca arasındakı dil əlaqəsi ilə bağlıdır.
San Andres
San Andres — Kolumbiyanın şəhərlərindən biri, San Andres və Providensiya departamentinin inzibati mərkəzi.
Coğrafiyası
Şəhər, Karib dənizinin cənub-qərb hissəsində, Nikaraqua sahilinin yaxınlığında, ölkənin paytaxtı Boqota şəhərindən təxminən 1203 kilometr şimal-qərbindəki məsafədə yerləşən adasının şimal hissəsində yerləşir. Mütləq yüksəkliyi, dəniz səviyyəsindən 0 metr yüksəklikdədir. Şəhərin sahəsi 26 km² dir.
Anastasiya İvankova
Anastasiya Vladimirovna İvankova (d. 22 noyabr 1991; Minsk, Belarus) — Belarusu təmsil edən bədii gimnast. Anastasiya İvankova, 2008 və 2012-ci illərdə Belarusu Olimpiya Oyunlarında təmsil edib.
Rəşad Mehdiyev (rejissor)
Mehdiyev Rəşad Telman oğlu — azərbaycanlı rejissor.
San Andres
Əhalisi
Kolumbiya Milli Statistikasına əsasən 2012-ci ildə şəhərdə ümumi əhali 69.463 nəfər idi.
Anastasiya İvankova
Karyerası
Anastasiya İvankova, 2008-ci ildə Belarus bayrağı altında Çinin paytaxtı Pekin şəhərində baş tutan XXIX Yay Olimpiya Oyunlarına qatıldı. O, qrup yarışlarında komanda yoldaşları Qlafira Martinoviç, Zinaida Lunina, Olesya Babuşkina, Kseniya Sankoviç və Alina Tumiloviç ilə birgə finalda 34.900 xal toplayaraq 3-cü yeri tutdu və Olimpiya Oyunlarının bürünc medalını qazandı.
Rəşad Mehdiyev (rejissor)
Həyatı
Rəşad Mehdiyev 1975-ci il dekabrın 29-da Bakı şəhərində anadan olub. Orta məktəbi bitirtdikdən sonra Azərbaycan Mədəniyyət və İncəsənət Universitetinə daxil olub. Burda o, tanınmış televiziya rejissoru Tariyel Vəliyevin kursunda təhsil alıb. Tələbəlik illərindən Azərbaycan Dövlət Televiziya və Radio Verilişləri Şirkətində müxtəlif vəzifələrdə çalışıb.
Anastasiya İvankova
Karyerası
Anastasiya İvankova, növbəti dəfə Olimpiya Oyunlarına 2012-ci ildə Birləşmiş Krallığın paytaxtı London şəhərində baş tutan XXX Yay Olimpiya Oyunlarına qatıldı. O, qrup yarışlarında komanda yoldaşları Marina Qançarova, Nataliya Leşçik, Aleksandra Narkeviç, Kseniya Sankoviç və Alina Tumiloviç ilə birgə finalda 55.500 xal toplayaraq 2-ci yeri tutdu və Olimpiya Oyunlarının gümüş medalını qazandı.
San Andres
Əhalisi
İl ərzində şəhər əhalisinin statistik göstəricisi:
Rəşad Mehdiyev (rejissor)
Həyatı
Televiziya rejissoru kimi fəaliyyət göstərdiyi illərdə "Dünyanı gözəllik xilas edəcək", "Mugam müsabiqəsi", "Sərhəddə", "Qara qızılla ağ günə…", "Mir Möhsün Ağa" kimi bir çox televiziya verilişlərinin və sənədli filmlərin rejissoru olub.
Rəşad Mehdiyev özünü kino janrında da rejissor kimi sınayıb. O, ssenari müəllifi Qasım Səfəroğu olan tammetrajlı "Bomba" kinokomediyasının quruluşçu rejissorudur.
Rəşad Mehdiyevin yaradıcılığı televiziya və kino ilə məhdudlaşmır. O, İlqar Muradov, Zöhrə Abdullayeva, Teyyub Aslanov, Zaur Əmiraslanov, Nazim Pişyari, Namiq Qaraçuxurlu və digər populyar müğənnilərin mahnılarına çəkilən kliplərə rejissorluq edib.
Donanma Hava Qolu
Donanma Hava Qolu (İngilis dili: Fleet Air Arm (FAA)) - Kral Dəniz Qüvvələrinin aviasiya qoludur. 13 aprel 1912-ci ildə Krallıq Donanmasının Hava Xidməti adı ilə quruldu və 1937-ci ildə müasir adı ilə dəyişdirildi.
100px|thumb|Donanma Hava Qolunun nişanı
Gündüz Abdullayev (əsgər)
Gündüz Çingiz oğlu Abdullayev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Gündüz Abdullayev 1999-cu il dekabrın 1-də Biləsuvar rayonunun Zəhmətabad kəndində anadan olub. 2007-2018-ci illərdə Zəhmətabad kənd tam orta məktəbində təhsil alıb.
Hərbi xidməti
Gündüz Abdullayev 2018-2020-ci illərdə Azərbaycanın Daxili İşlər Nazirliyinin Daxili Qoşunlarının Gəncə şəhərində yerləşən "N" saylı hərbi hissəsində müddətli həqiqi hərbi xidmətdə olub. 2020-ci ildən isə müddətdən artıq həqiqi hərbi xidmət qulluqçusu idi.
Azərbaycan Ordusunun əsgəri olan Gündüz Abdullayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Gündüz Abdullayev sentyabrın 27-də Murovdağ döyüşləri zamanı şəhid olub. 17 dekabr 2020-ci il tarixindəBiləsuvar rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Gündüz Abdullayev ölümündən sonra "Vətən uğrunda" medalı ilə təltif edildi.
Azərbaycan Respublikasının Kəlbəcər rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Respublikası Prezidentinin 24 iyun 2021-ci il tarixli Sərəncamına əsasən Gündüz Abdullayev "Kəlbəcərin azad olunmasına görə" medalı ilə təltif edilmişdir.
Şarl Dədəyan
Şarl Dədəyan — erməni əsilli Fransa filoloqu və ədəbiyyatşünası, fransız ədəbiyyatı üzrə mütəxəssis.
Şarl Dədəyan Sarbonnada dissertasiyanı müdafiə etmişdir. O, 1942-ci ildən Renn Universitetində müəllim, 1945–1949-cu illərdə isə Lion Universitetinin professoru olmuşdur. Dədəyan 1949-cu ildən Sarbonnada müqayisəli ədəbiyyat kafedrası işləmişdir. Şarl Dedeyan Fransa Akademiyasının bir neçə mükafatına layiq görülmüşdür. O, həm də "Fəxri legion" ordeninin laureatı olmuşdur. Dədəyan tarixçi Jerar Dədəyanın atasıdır.
Lamassu
thumb|300x300pik|[[Dur-Şarrukindəki Lamassu heykəli. Çikaqo Universiteti, Şərq İnstitutu. Gips (?) Neo-Asur Dövrü, c. E.ə. 721–705.]]
İkonoqrafiya
Aşşur heykəltəraşlığı, adətən, sarayların girişində görkəmli lamassu cütlərini yerləşdirirdi və bu heykəllər həm daxili həyətə, həm də küçəyə baxırdı. Künclərdə yüksək relyeflərdə “ikiqat görünüşlü” fiqurlar kimi təmsil olunurlar. Öndən baxdıqda sanki ayaq üstə dururlar, yan tərəfdən baxanda yeriyirlər və ilk versiyalarında dolayı yolla baxanda beş ayağının olduğu görünüşü yaranır.
Rəqəmsal marketinq
Rəqəmsal marketinq — marketinq fəaliyyətini rəqəmsal texnologiyaların köməyi ilə həyata keçirmə prosesinə deyilir. Rəqəmsal marketinqin əsas məqsədi markanı, məhsul və ya xidməti internet vasitəsi ilə tanıtmaqdır. Bununla yanaşı müxtəlif üsullarla satışların artırılması da əsas məqsədlərdən biridir. Burada potensial müştəriləri cəlb etmək, istehlakçı kimi saxlamaq məqsədilə rəqəmsal texnologiyalardan istifadə edilir. Hansı ki, sosial şəbəkələri, veb saytları, e-mail xidmətlərini, mobil telefonları, rəqəmsal televizorları, bir sözlə internetə çıxışı olan bütün rəqəmsal texnolagiyaları və  alətləri buraya daxil etmək olar. Lakin internetə birbaşa qoşulmayan kanallardan da istifadə oluna bilər. Buna isə əsasən mobil telefonların SMS, MMS xidmətləri, zəng melodiyaları aid edilir.
Rəqəmsal marketinq kanalları məhsul dəyərini yarada, sürətləndirə və istehsalçıdan istehlakçıya ötürə bilən, internətə əsaslanan sistemlərdir.
Rəqəmsal marketinqin 1990-2000-ci illərdən bəri inkişafı marka və müəssisələrin marketinq üçün texnologiyadan istifadə üsulunu dəyişdirdi. Rəqəmsal platformalar zamanla marketinq plan və strategiyalarına, gündəlik həyata qoşulduqca və insanlar fiziki dükanlara baş çəkmək əvəzinə rəqəmsal cihazlardan istifadə etdikcə  rəqəmsal marketinq kampaniyaları daha çox yayılır və səmərəli olur.
Tarixi
Rəqəmsal marketinqin inkişafı texnologiyanın inkişafı ilə birbaşa əlaqəlidir. Başlanğıcdakı əsas məqamlardan biri 1971-ci ildə idi, hansı ki, Rey Tomlinson ilk e-poçtu göndərdi və onun texnologiyası insanların müxtəlif maşınlar vasitəsilə fayl göndərməsinə və qəbul edilməsinə imkan verən platforma qurdu. Bununla birlikdə, rəqəmsal marketinqin başlanğıcı kimi tanınan dövr, "Archie" axtarış motorunun FTP saytları üçün indeks kimi yaradıldığı 1990-cı ildir. 1980-ci illərdə kompüterin məlumat saxlama qabiliyyəti çox böyük həcmdə müştəri məlumatlarını saxlaya biləcək dərəcədə böyük idi. Şirkətlər məhdud siyahı vasitəçiliyi əvəzinə, verilənlər bazası marketinqi kimi onlayn texnikaları seçməyə başladılar. Bu cür məlumatlar bazası şirkətlərə müştərilərin məlumatlarını daha effektiv izləməyə imkan verir və bununla da alıcı və satıcı arasındakı əlaqəni dəyişdirir. Amma, normal proses o qədər də səmərəli deyildi.
1990-cı illərdə Rəqəmsal marketinq termini ilk dəfə işlənmişdir. Server / müştəri əlaqələrinin debütü və fərdi kompüterlərin populyarlığı ilə Müştəri Əlaqələrinin İdarəedilməsi (CRM) tətbiqetmələri marketinq texnologiyasının əhəmiyyətli bir hissəsinə çevrildi. Şiddətli rəqabət satıcıları marketinq, satış və xidmət tətbiqlərinə daha çox xidmət daxil etməyə məcbur etdi. İnternet yaranandan sonra marketoloqlar onlayn müştəri məlumatlarına eCRM proqramı ilə sahib ola bildilər. Şirkətlər müştəri ehtiyacları haqqında məlumatları yeniləyə və təcrübələrinin prioritetlərini əldə edə bilər. Bu ilk kliklənə bilən banner reklamının 1994-cü ildə canlı yayımlanmasına səbəb oldu. Bu, AT&T tərəfindən "Sən olacaqsan" kampaniyası idi və ilk dörd ay ərzində canlı yayımlanan reklamı görən insanların 44% -i reklamı kliklədi.
2000-ci illərdə daha çox internet istifadəçisi və iPhone-un doğuşu ilə müştərilər bir satıcıya müraciət etmək əvəzinə əvvəlcə onlayn olaraq məhsul axtarmağa və ehtiyacları barədə qərar qəbul etməyə başladılar və bu da öz növbəsində şirkətlərin marketinq şöbəsi üçün yeni bir problem yaratdı. Bundan əlavə, 2000-ci ildə Birləşmiş Krallıqda aparılan bir araşdırma əksər pərakəndə satış şirkətlərinin öz domen ünvanlarını qeyd etmədiklərini müəyyən etdi. Bu problem marketoloqları bazarın inkişafının rəqəmsal yollarını tapmağa məcbur etdi.
2007-ci ildə qeyd olunan problemləri həll etmək üçün marketinqin avtomatlaşdırılması məsələsi aktuallaşdırıldı. Marketinqin avtomatlaşdırılması şirkətlərin müştəriləri seqmentləşdirməsinə, çox kanallı marketinq kampaniyalarına başlamasına və müştərilər üçün fərdi məlumatların verilməsinə kömək etdi. Ancaq istehlakçı alətlərinə uyğunlaşma sürəti kifayət qədər sürətli deyildi.
2000 və 2010-cu illərdə rəqəmsal mediaya çıxışı olan cihazların sayı sürətlə böyüməyə başladıqda rəqəmsal marketinq daha mürəkkəbləşdi. 2012 və 2013-cü illərdə statistikalar rəqəmsal marketinqin hələ də böyüdüyünü göstərdi. 2000-ci illərdə LinkedIn, Facebook, YouTube və Twitter kimi sosial medianın inkişafı ilə istehlakçılar gündəlik həyatlarında rəqəmsal elektronikadan asılı vəziyyətə gəldilər. Müştəri davranışının dəyişməsi ilə marketinq texnologiyasının şaxələndirilməsi inkişaf etdi.
Rəqəmsal marketinqə 'onlayn marketinq', 'internet marketinq' və ya 'veb marketinq' də deyilir. Zamanla rəqəmsal marketinq termini populyarlaşdı. ABŞ-da onlayn marketinq hələ də məşhur bir termindir. İtaliyada isə rəqəmsal marketinq veb marketinq adlanır. Beynəlxalq olaraq isə rəqəmsal marketinq 2013-cü ildən sonra ən çox yayılmış terminə çevrildi.
Rəqəmsal media artımının rəqəmsal media xərclərinin 48% artması ilə 2010-cu ildə hər il orta hesabla 4.5 trilyon onlayn reklam olduğu təxmin edilir. Reklamın artan hissəsi internet istifadəçiləri üçün reklam hazırlamaq üçün Onlayn Davranış Reklamları (OBA) tətbiq edən müəssisələrdən qaynaqlanır, lakin OBA istehlakçı məxfiliyi və məlumatların qorunması ilə bağlı narahatlıq doğurur.
Yeni xətti olmayan marketinq yanaşması
Pərakəndə satıcılar müştəriləri cəlb etmək üçün bir tərəfli əlaqə üstündə qurulmuş xətti marketinq yanaşmasından, təminatçı və istehlakçı arasında qarşılıqlı dialoq və fayda paylaşma prinsipinə əsaslanan dəyər mübadiləsi modelinə keçdilər. Məlumatın yayılması Bloqosfera, YouTube, Facebook, Instagram, Snapchat və Pinterest kimi bir çox başqa platformalar vasitəsilə həyata keçə bilər. Onlayn icmalar və sosial şəbəkələr fərdlərə asanlıqla məzmun yaratmağa və bir çox mövzu və məhsul haqqında fikirlərini, təcrübələrini, düşüncələrini və hisslərini açıq şəkildə paylaşmağa imkan verir.
Nielsen Qlobal Ticarət Əlaqəli Anketi, 26 ölkədə müsahibələr apararaq, istehlakçıların mağazalarda və onlayn olaraq alış-veriş edərkən qərar vermək üçün internetdən necə istifadə etdiyini müşahidə etdi. Araşdırma nəticəsində beynəlxalq miqyasda alış-veriş edən onlayn müştərilərin sayının artdığı müşahidə edildi. Araşdırmada iştirak edən insanların 50%-dən çox hissəsi məhsulları son altı ayda xarici pərakəndə mağazalardan aldıqlarını ifadə edərək onlayn alış-veriş etdilər.
"Çox kanallı" marketinq (omni channel) strategiyasından istifadə, satış müddətində innovativ təkliflər istəyən istehlakçıların dəyişən gözləntilərinə uyğunlaşmalı olan müəssisələr üçün getdikcə daha vacib hala gəlir. Pərakəndə satıcılar getdikcə daha çox onlayn platformalarda mövcud olmağa, o cümlədən mövcud mağazaya əsaslanan mağazalarla yanaşı fəaliyyət göstərən onlayn mağazaların açılmasına fokuslanır. Pərakəndəçilər mağaza daxilində inventar aparmaq məcburiyyətində qalmadan, pərakəndə satış sahəsindəki "sonsuz dəhliz" istehlakçıların ehtiyaclarına uyğun məhsulu onlayn almasına səbəb olur. Yalnız internetə əsaslanan pərakəndə satıcılar da bazara daxil olur; bəziləri öz məhsulları ilə fərdi xidmətlər, peşəkar yardım və konkret təcrübə təmin etmək üçün müvafiq mağaza əsaslı satış nöqtələri yaradırlar.
Çoxkanallı bir yanaşma yalnız istehlakçılar üçün deyil, eyni zamanda biznes mühiti üçün də əlverişlidir: Tədqiqatlar göstərir ki, müştərilər çoxkanallı pərakəndə satış yolu ilə birkanallı pərakəndə satışdan iki qat daha çox pul xərcləyirlər və ümumiyyətlə daha sadiqdirlər. Bu, alış asanlığı ve məhsulların daha əlçatan olması ilə əlaqədar ola bilər.
Müştərilər tez-tez onlayn araşdırmalar aparır, sonra mağazalarda alış-veriş edir, magazalarda ikən təkrar araşdırma aparır və sonra onlayn olaraq digər variantları axtarırlar. Məhsullar üzərində onlayn müştəri araşdırması xüsusilə baha qiymətə məhsullar, qida və makiyaj kimi istehlak materilları üçün populyardır. İstehlakçılar internetdən məhsul məlumatlarını tapmaq, qiymətləri müqayisə etmək, sövdələşmə və promosyonlar axtarmaq üçün getdikcə daha çox istifadə edirlər.
Rəqəmsal dövrdə istifadə
Markaların marketinq səylərindən faydalanmaq üçün rəqəmsal marketinqdən istifadə etmələrinin bir neçə yolu var. Rəqəmsal dövrdə rəqəmsal marketinqin tətbiqi markaların təkcə məhsullarını və xidmətlərini bazara çıxarmağa imkan vermir, eyni zamanda 24/7 onlayn müştəri xidmətləri ilə 24/7 onlayn müştərilərin özlərini dəyərli hiss etməsinə kömək edir. Sosial mediadan qarşılıqlı istifadə markalara müştərilərindən həm müsbət, həm də mənfi rəy almağa, habelə hansı media platformasının onlar üçün yaxşı işlədiyini müəyyən etməyə imkan verir. Buna görə rəqəmsal marketinq markalar və müəssisələr üçün artan bir üstünlük halına gəldi. Sosial media qaynaqları, bloglar və veb saytlar vasitəsi ilə istehlakçıların bir məhsul və ya marka ilə yaşadıqları təcrübələr haqqında onlayn rəy göndərmələri artıq adi haldır. Müəssisələrin sosial media kanalları vasitəsi ilə müştərilərlə birbaşa ünsiyyət yaratmaları və buna təşviq etmələri, aldıqları rəyləri lazımi qaydada istifadə etmələri getdikcə populyarlaşmışdır.
Şirkətlərin müştəriləri ilə əlaqə yaratması və bu dialoqlar və müzakirələri qurmaq üçün sosial media platformalarından istifadə etməsi getdikcə daha sərfəli hala gəlir. 2015-ci ildə Facebook tətbiqetməsinin hər ay ortalama 126 milyondan, Youtubeun ise orta hesabla 97 milyondan çox unikal istifadəçiyə sahib olması sosial medianın genişliyi faktını sübut edir.
Giriş asanlığı
Burada əsas məqsəd rəqəmsal marketinq müştərilərini cəlb etmək və rəqəmsal media xidməti və çatdırılması vasitəsilə onların marka ilə qarşılıqlı əlaqə qurmasını təmin etməkdir. Rəqəmsal rabitədən istifadə edərək məlumatları qısa vaxt ərzində əldə etmək asandır. İnternetə daxil olan istifadəçilər Facebook, YouTube, Forumlar və E-poçt kimi bir çox rəqəmsal vasitədən istifadə edə bilər. Rəqəmsal rabitə you ilə, kimliyindən asılı olmayaraq hər kəs, məlumatları tez bir zamanda bütün dünya ilə paylaşa biləcəyi çoxünsiyyətli bir kanal yarada bilər. Üz-üzə ünsiyyətin olmaması və məlumatın seçici auditoriya əvəzinə ümumi yayılması səbəbindən ayrı-seçkilik sosial yerlərdə heç bir rol oynamır. Bu interaktiv təbiət istehlakçılara hədəf auditoriyanın ənənəvi marketinq formalarının təqdim edə bilmədiyi bir marka haqqında sual verə biləcəyi və onunla tanışacağı bir söhbət yaratmağa imkan verir.
Rəqabət üstünlüyü
İnternet platformalarından istifadə edərək müəssisələr müxtəlif yollarla rəqabət üstünlüyü yarada bilərlər. Rəqəmsal marketinqin maksimum potensialına çatmaq üçün şirkətlər sosial mediadan informasiya kanalı yaratmaq üçün əsas vasitə kimi istifadə edirlər. Bu şəkildə bir müəssisə müştərilərin davranış formalarını və ehtiyacları ilə əlaqədar rəylərini təyin edə biləcəyi bir sistem yarada bilər. Bu məzmun vasitələrinin firma ile uzunmüddətli münasibətlər quran ve nisbətən aktiv sosial media istifadəçiləri olan istehlakçılara daha çox təsir etdiyi göstərilmişdir. Müvafiq olaraq, sosial media səhifəsinin yaradılması yeni istehlakçılar və mövcud istehlakçılar arasında əlaqələrin keyfiyyətini, markanın dəstək tutarlılığını və qalıcılığını və eyni zamanda marka məlumatlılığını artıracaq, bu da öz növbəsində Marka Məlumatlandırma Piramidasında istehlakçıların mümkün artımına səbəb olacaqdır. Məhsul görüntüləri ilə uyğunsuzluq olduğu halda, müvəffəqiyyətli bir sosial medianın mövcudluğunu qorumaq üçün, müəssisədən iki istiqamətli məlumat axını yaratmaqla qarşılıqlı əlaqələrdə ardıcıl olmaq tələb olunur; şirkətlər məzmununu internetin qlobal təbiəti sayəsində mühitin dinamikliyi ilə bu kanaldan alınan rəylərə görə qiymətləndirirlər. Rəqəmsal marketinqdən səmərəli istifadə ənənəvi marketinq vasitələri ilə əlaqədar xərclərin nisbətən azalması ilə nəticələnə bilər; xidmət xərcləri, reklam xərcləri, tanıtım xərcləri, əməliyyat xərcləri, interfeys dizayn xərcləri və nəzarət xərcləri.
Effektivliyi
Brend məlumatlılığının yüksək dərəcədə qeyri-müəyyənliyin qarşısını alan, eləcə də qeyri-müəyyənlikdən uzaq duran ölkələrdə daha effektiv işlədiyi sübut edildi. Sosial media marketinqinin səmərəli işləməsinə baxmayaraq, markalar bu cür marketinqdən çox istifadə etməkdən çəkinməlidirlər və yalnız ona etibar etməməlidirlər, çünki onun imicinə zərər verə biləcək nəticələr verə bilər. Özlərini antropomorflaşdırma tərzində təmsil edən markalar, markanın daha çox bu demoqrafiyaya marketinq tətbiq etdiyi şəraitdə uğur qazanırlar: "Sosial mediadan istifadə marka haqda bilikləri artıra və beləliklə qeyri-müəyyənliyi azalda bilər. Fransızlar kimi qeyri-müəyyənlikdən uzaq duran insanlarlar antropomorfik bir marka ilə sosial mediada qarşılıqlı əlaqəni xüsusi qiymətləndirəcəkdir." Üstəlik, rəqəmsal platforma marka və müştərinin birbaşa qarşılıqlı əlaqəsini və motivasiyasını virtual olaraq dəyişdirmək imkanı təmin edir.
İnkişaf və strategiyalar
Ənənəvi marketinqdəki ən böyük dəyişikliklərdən biri rəqəmsal marketinqin ortaya çıxmasıdır. Bu, marketinq strategiyalarının ənənəvi marketinqdəki bu böyük dəyişikliyə uyğunlaşması üçün yenidən araşdırılmasına səbəb olmuşdur.
Rəqəmsal marketinq daim inkişaf edən və sürətlə dəyişən texnologiyadan asılı olduğundan, eyni xüsusiyyətləri rəqəmsal marketinqin inkişafı və strategiyalarından da gözləmək lazımdır. Bu bölmə, bu anda mətbuatda istifadə olunmuş və hazırda istifadə olunan mühüm hadisələri xarakterizə etmək və ya ayırmaq cəhdidir.
Hal-hazırda hər hansı bir strategiya bağlı qərar verərkən vacib məqamlardan biri də rəqəmsal vasitələrin təbliğat mühitini demokratikləşdirməsidir.
Yeni rəqəmsal dövr markalara potensial olaraq öz markaları ilə maraqlanan və ya əvvəlki axtarışlarına əsaslanaraq müştərilərini hədəf almağa şərait yaratdı. Müəssisələr artıq sosial mediadan istifadə edərək hədəf ismarıclarının yaş həddi, yeri, cinsi və maraqlarına əsasən kimlər tərəfindən görüləcəyini seçə bilərlər. Əlavə olaraq, internetdə müştərinin son axtarış tarixçəsi "izlənərək" onlara oxşar markalar, məhsullar və xidmətlərdən reklamlar təqdim edilə bilər. Bu da müəssisələrə rəqəmsal əsrə qədər məhdud gücə sahib olan bir məhsul və ya xidmətdən daha çox faydalacaqlarını bildikleri və ya sezdikləri spesifik müştəriləri hədəf almağa imkan verir.
Rəqəmsal marketinqin qeyri-effektiv formaları
Qlobal marketinq indeksinə görə, bütün dünyada rəqəmsal marketinq fəaliyyəti artmaqdadır. 2018-ci ilin sentyabrında yayımlanan bir araşdırma, rəqəmsal marketinq taktikasına qlobal xərclərin 100 milyard dollara yaxınlaşdığını üzə çıxarmışdır. Rəqəmsal media sürətlə böyüməyə davam edir; Marketinq büdcəsi genişləndikcə ənənəvi media tənəzzül edir (Dünya İqtisadiyyatı, 2015). Rəqəmsal media markalara məhsul və ya xidmətləri ilə müştərilərini fərdi şəkildə cəlb etməyə kömək edir. Əsasən təsirsiz olan, mövcud sənaye tətbiqetmələri kimi ümumiləşdirilən beş sahə: kliklərə üstünlük vermək, axtarış və displeyi tarazlaşdırmaq, mobil telefonları anlamaq, hədəfləmə, görünmə qabiliyyəti, marka təhlükəsizliyi və etibarsız trafik və çarpaz platforma ölçmədir. Bu təcrübələrin nəticəsiz qalmasının səbəbləri və bu aspektləri/cəhətləri təsirli etməyin bəzi yolları aşağıda müzakirə edilmişdir.
Kliklərə üstünlük vermək
Kliklərə öncəlik vermək ekranda reklam klikləri deməkdir, lakin 2016-cı ildə "sadə, sürətli və ucuz" olması ilə avantajlı sayılan nisbətlər ABŞ-da göstərilən reklamlar üçün cəmi 0,10 faiz üstünlük təşkil edir. Bu min klik reklamından birinin aktual olduğunu və çox az təsirli olduğunu göstərir. Bu o deməkdir ki, marketinq şirkətləri ekran reklamlarının effektivliyini qiymətləndirmək üçün yalnız klik reklamlarından istifadə etməməlidirlər (Whiteside, 2016).
Axtarış və ekranı tarazlaşdırma
Rəqəmsal ekran reklamları üçün axtarış və displeyi balanslaşdırmaq vacibdir; marketoloqlar son axtarışa baxmağa və bütün fəaliyyətləri ona bağlamağa meyllidirlər. Bu da qarşılığında, istehlakçıların zehnində marka dəyərini yaradan digər marketinq səylərinə əhəmiyyət vermir. ComScore onlayn məlumatlara əsaslanaraq müəyyən etdi ki, yüzdən artıq çoxkanallı pərakəndəçi tərəfindən yaradılan rəqəmsal görüntü marketinqi pullu axtarışla müqayisədə güclü bir mövqe yaradır. (Whiteside, 2016). Buna görə kimsə ekranda reklamı tıkladıqda şirkətin ana səhifəni deyil, açılış səhifəsini açması tövsiyə olunur. Adətən bu açılış səhifəsində müştərilərə səhifə xaricində axtarmaq üçün şirkətə əlaqə məlumatı verməklə əldə edə biləcəkləri pulsuz təkliflər olur. Bu da, marketoloqlara təkrar hədəfləmə strategiyasından istifadə etmək imkanı verir. Marketoloqlar tez-tez axtarış reklamlarına məruz qalan insanlar arasında satışların artdığını görürlər. Ancaq bir axtarış kampaniyası ilə müqayisədə bir ekran kampaniyası vasitəsilə ne qeder insana çata biləcəyiniz nəzərə alınmalıdır. Ekran reklamının axtarışla sinerqistik olduğunu nəzərə alsaq, çoxkanallı pərakəndəçilər daha çox imkan əldə edirlər. Ümumiyyətlə, həm axtarış, həm də görüntü xüsusiyyətləri qiymətləndirilir, çünki görüntü kampaniyaları marka şüuru yaradır, buna görə axtarış apararkən daha çox insanın bu rəqəmsal reklamları tıklaya biləcəyi ehtimal olunur (Whiteside, 2016).
Mobil cihazları başa düşmə
Mobil cihazları anlamaq rəqəmsal marketinqin vacib bir xüsusiyyətidir. Çünki smartfon və planşetlər ABŞ istehlakçılarının internetdə onlayn olmasının 64% -nə görə cavabdehlik daşıyır. (Whiteside, 2016). Tətbiqetmələr marketoloqlara üçün əla fürsətlər verir və eyni zamanda problem yaradır. Çünki, tətbiqetmənin yüklənməsi ilə yanaşı, ondan həqiqətən istifadəsi edilməsi de mühümdür. Bu, demək olar ki, vaxtının 85%-ni 4 ulduzla qiymətləndirilmiş tətbiqetməyə sərf eden istifadəçilərin 1 tetbiqetməye vaxtının yarısını xərcləməsi qədər çətindir (Whiteside, 2016). Mobil reklamçılıq müxtəlif ticarət məqsədlərinə nail olmağa kömək edə bilər və bütün ekranı ələ keçirdiyi üçün təsirlidir. Bu halda səs və ya status yüksək qiymətləndirilsə də, mesaj müdaxilə kimi qəbul edilməməlidir (Whiteside, 2016). Mobil cihazlarda istifadə olunan rəqəmsal medianın dezavantajlarına kreativ imkanların və əlçatanlığın məhdudluğu da daxildir. Eyni zamanda bunun əksinə, istifadəçilərə məhsul məlumatlarını seçmə hüququ vermək, birbaşa satış potensialına malik çevik mesajlaşma platforması yaratmaq kimi bir çox müsbət tərəfi də mövcuddur (Belch and Belch, 2012).
Hədəfləmə, görünmə qabiliyyəti, marka təhlükəsizliyi və etibarsız trafik
Hədəfləmə, görünmə qabiliyyəti, marka təhlükəsizliyi və etibarsız trafik, marketoloqlar tərəfindən rəqəmsal reklamın dəstəklənməsində istifadə edilən cəhətlərdəndir. Çərəzlər masaüstü cihazlarında izləmə vasitələri olan rəqəmsal reklamın bir formasıdır. Hansı ki, veb brauzerlər tərəfindən silinməsi, bir cihazın çoxsaylı istifadəçilərini ayırd edə bilməməsi, unikal ziyarətçilər üçün yanlış qiymətləndirmə, daxilolma zəifliyi, anlama tezliyi, çərəzlər silindikdə və reklamlar müştərilərə çatdırılmadıqda reklam serverləri ilə bağlı problemlərlə çətinliklərin yaranmasına səbəb olurlar. Hədəf bazarındakı demoqrafik xüsusiyyətlər çərəzlərin təsiri altında olan uyğunsuzluqlar səbəbindən aşağı və müxtəlifdir (Whiteside, 2016). Rəqəmsal marketinqin təsiri altında qalan digər bir amil isə "görüntü qabiliyyəti, yəni, reklamın həqiqətən istehlakçı tərəfindən görülüb görülmədiyidir. Əksər reklamlar istehlakçı tərəfindən görülmür və heç vaxt düzgün demoqrafik seqmentə çatmır. Brend təhlükəsizliyi, reklamın etik və ya təhqiredici məzmun kontekstində istehsal olunub-olunmamasına dair məsələdir. Reklam göstərildiyi zaman saxtakarlığı təyin etmək isə marketoloqların üzləşdiyi başqa bir problemdir. Etibarsız trafiklə əlaqədar Premium saytlar saxta trafikin aşkarlanmasında daha təsirlidir, premium olmayan saytlarda isə problem daha da çoxdur (Whiteside, 2016).
Rəqəmsal marketinq terminləri (abbreviaturalar)
Sosial Media Marketinqi. Sosial şəbəkələrdə marketinq. Məsələn, sosial şəbəkələrdə səhifə, qrup, profilin yaradılması, onların reklamı və s. Rəqəmsal marketinqin ən geniş yayılmış qollarından biridir. Sosial şəbəkə marketinqindən müştərilər ilə əlaqə saxlamaq, dialoq və müzakirə yaratmaq üçün istifadə getdikcə şirkətlər üçün daha da əlverişli olmuşdur. Sosial şəbəkələrin potensial imkanlarının göstəricisi olaraq, təkçə 2015-ci ildə Facebook-da orta hesabla 126 milliondan çox, YouTube-da isə orta hesabla 97 milliondan çox unikal istifadəçi qeydə alınmışdır.
Sosial Media üçün saytın optimizasiyası. Məsələn, “Bəyən, Paylaş” düymələrinin sayta qoyulması, sosial şəbəkə akauntu ilə şərh yazmaq üçün modulların quraşdırılması və s.
Saytın axtarış motorları üçün optimizasiya olunması. Google, Yandex, Youtube kimi axtarış saytarında hər hansı açar sözü axtararkən çıxan nəticələrdə ilk sıralarda olmaq üçün sayt üzərində olan optimizasiya işləridir. Geniş sahədir.
Konversiya – Sayta gələn ziyarətçilərin saytda lazım olan aktivliyi etməsinə deyilir. Məsələn, səhifənin paylaşılması, bir ziyarət zamanı 5 səhifəyə baxılması, saytda 20 dəqiqədən çox vaxt keçirmək, məhsul almaq, qeydiyyatdan keçmək, əlaqə formunun doldurulması, filiallar olan cədvəli ziyarətçinin öz komputerinə yükləməsi və s. Yəni konversiya sayt sahibinin əvvəlcədən müəyyən etdiyi və ziyarətçi tərəfindən saytda yerinə yetirilməli olduğu aktivliklərdir. Konversiyanın ölçü vahidi %-dir. Hesablanma qaydası saytda lazım olan aktivliyi edən sayın sayta daxil olan olan ziyarətçilərin sayına olan faizlə nisbətidir. Məsələn, sayta 500 nəfər daxil olub və saytdan 20 məhsul satılıb. Belə olan halda Konversiya 4%-dir. 20/500*100%=4%
Reklam kampaniyası zamanı bannerə yaxud reklama klikləyən ziyarətçinin kliklədikdən sonra keçid etdiyi səhifəyə deyilir. Rus dilində olacaq Целевая страница. Bizim dildə tərcümə etdikdə bir az qəribə səslənir: Hədəf səhifə.
Kliklənmə faizini ölçür. Ümumi mənada götürdükdə reklamın (banner, reklam linki və s.) effektivliyini ölçmək üçün istifadə olunan göstəricidir. CTR-ın göstəricisi faizlə olur. Məsələn, 1%, 5% və s. Oxuyanda yaxud tələffüz edəndə “si-ti-ar” olacaq.
CTR = (kliklərin sayı) / (göstərimlərin sayı) * 100%
CTR-ı təyin etmək üçün iki göstəricini bilmək kifayət edir:
1000 göstərimə görə olan qiymət. Reklam verən şəxs yalnız bannerin (reklamın) 1000 dəfə göstərilməsinə görə məbləğ ödəyəcək. Fərq etmir bu reklama klik olunacaq ya yox. Ödəniş hər 1000 göstərimə görə olunur.
İnvestisiyanın rentabelliyi, qoyulan pulun geri dönməsi
ROI = ( Gəlir – Maya dəyəri ) / Xərclənən büdcə * 100%
Əgər alınan nəticə 100%-dən artıq alınırsa investisiya uğurlu, 100%-dən aşağı rəqəm alınırsa uğursuz hesab olunur və bu reklam kampaniyasını dayandırmağınız tövsiyə olunur.
İngilis dilində “Cost per click”. Bizim dilə tərcümə edəndə “Klikə görə ödəniş”, “Klikin qiyməti” kimi tərcümə olunur. Reklamverən 1 klikə görə ödəniş edir. Yəni yerləşdirilən reklama klik olunub sayta istifadəçi gələn zaman müəyyən məbləğdə borclanma olur. Bu ödəmə üsuluna sosial şəbəkələrdə reklam verən zaman və həmçinin Google reklamlarında rast gəlinir.Yerli saytlarımızdan bu ödəmə üzərindən işləyən sayt demək olar ki, yoxdur.
Hədəflənmiş aktivliyə görə ödəniş. Məsələn sayta gələn ziyarətçinin saytda arzu olunan aktivliyi olur. Hədəflənmiş aktivlik bir və ya bir neçə ola bilər.
Hədəflənmiş aktivlik reklam kampaniyasına başlamazdan öncə təyin olunmalıdır. Yəni, reklam kampaniyasında məqsəd nədir, şirkətimizin qazancı nə olacaq?
CPA – nı hesablamaq üçün kampaniyaya xərclənən reklam büdcəsini olan aktivliklərin sayına bölmək lazımdır.
CPA = Büdcə / Yerinə yetirilən hədəf sayı
Niyə rəqəmsal marketinq?
Ənənəvi marketinqdə hədəf auditoriyasını təxmini seçmək olur, rəqəmsalda isə dəqiqliklə bunu müəyyən etmək olur.
Rəqəmsal marketinqdə diqqət cəlb edən, insanlarda maraq oyadan işlər görməklə potensial müştərilərin veb-saytı ziyarət etməyə, məhsul və ya xidmətlərlə maraqlanmağa, onları dəyərləndirməyə və s. sövq etmək olar.
NGC 433
NGC 433 — Yeni Baş Kataloqda qeydə alınmış açıq ulduz topası. Göy üzündə Kassiopeya bürcü istiqamətində yerləşir. III2p tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Dilqanab (Hurand)
Dilqanab — İranın Şərqi Azərbaycan ostanının Hurand şəhristanı ərazisinə daxil olan kənd.
Əhalisi
2006-cı il məlumatına görə kənddə 153 nəfər yaşayır (27 ailə).
II Fəribürz
II Fəribürz – Şirvanşahlar dövlətinin iyirmi üçüncü hökmdarı, Şirvanşah II Əfridunun oğlu.